
Ganwyd Mrs. Sarah Davies Powell, gweddw y 
diweddar Barch. Howell Powell, yn Tredegar 
Sir Fynwy,D. C., Tachwedd 22,1822 Yr oedd yn 
blentyn ieuengaf Morgan a Magdalen Davies. Y 
plant eraill oeddynt Mary, Dafydd, Richard, 
Elizabeth, Ioan aMartha. Yr unig un sydd yn 
fyw yn awr yw yr olaf, Mrs. Martha Lewis, yr 
hon sydd yn cartrefu yn agos i Pomeroy, Ohìo. 


Magwyd Sarah yn ofalus yn Penuel, eglwys y 
T. C. yn Tredegar, gan rieni duwiol. Fel plent- 
yn, yroedd yn nodedig am ei chof rhagorol, yr 
hwn a ddefnyddiodd lawer iawn i ddysgu penod - 
au o'r Ysgrythyrau, a'u hadrodd gyda chywir- 
deb, ac effeithiolrwydd anarferol yn y capel a'r 
ysgol Sabbothol. Yr oedd ugeiniau o'r emynau 
goreu yn gyfarwydd iawn iddi, fel yr oeddynt 
hyd ei dydd olaf yn gyfeillion cyson iddi. Yr, 
oedd llafur yn cael ei wneyd yn ysgafnach, a 
bywyd yn fwy dysglaer, gan y trysorau gwerth- 
fawr o wirionedd dwyfol a syniadau grasol, y 
rhaia ganodd ac a adroddodd yn fynych, hyd 
yn nod yn ei blynyddau olaf. 


Cyn cyrhaedd pedair ar ddeg oed, daeth yn ael- 
.0d cyflawn o'r eglwys; a phan yn rhoddi eihun- 
an yn egnïioi i'r alwedigaeth o dressmaker, daeth i 
gydnabyddiaeth a'i gwr dyfodol, a dysgodd y 
gwersi o ddwyn beichiau, y rhai a ranodd mor 
hir a chynorthwyol gydag ef. Chwefror 12, 1842, 
priododd Howell Powell yr hwn oedd eisoes yn 
wybyddus am ei theithi a'i.duwioldeb yn yreg- 
lwys, er nad oedd eto yn beiddio breuddwydio am 
y weinidogaeth. 


Daethant i America gyda'i rhieni hi ar y llong 
Thames yr hon a hwyliodd o Liverpool Ebrill 9, 
1842. Aethantar unwaith i Sugar Creek, Pa., a 
buont fyw yno yn hapus, er yn dlawd, hyd 


nes aethant, yn Mehefin, 1851,i Cincinnati, O. 
Am agos i ugain mlynedd, rhanodd hi ymaìiafur 
a llwyddian ei gwr fel bugail eglwys y T. C. ar 
College Street, yn neillduol trwy wneuthur eu 
cartref yn adnabyddus iawn amei letygarwch. 
Llafuriodd yn foreu a hwyr yn egniol i wneyd i'r 
cyflog bychan ateb angenion cynyddol y teulu. 
Bendithiwyd hwy a saith o blant, dau o ba. rai 
afu farw yn eu mabandod, a Caroline Ann yn 
chwech mlwydd oed. Y rhal sydd yn fyw ydynt 
hichard, yn Cincinnati; Morgan V., yn Efrog 
Newydd ; Thomas OC., yn Providence, lt. I,; a'r 
Parch. William A., yn Athens, Ohio. 


Gan fod Mr. Powell wedì ei alw i gymeryd gof- 
al eglwys y 'T. C. ar 13th Street, Efrog Newydd, yn 
Gorphenaf, 1870, symudodd y teulu i gyd ond 
Richard i'r ddinas hono. Bu Mr. Powell farw 
yno Mawrth 23, 1815; a pharhaodd Mrs. Powell i 
fyw yn Efrog Newydd gyda'i meibion, Morgan a 
Thomas, hyd Ebrill, 1885, pan y symudodd i fyw 
am beth amser gyda'i mab William, yn Newark, 
Ohio. Bu fyw am y rhan fwyafo'i blynyddau 
olaf yn Efrog Newydd a Cincinnati, a chymerodd 
gysur wrth ymweled a chymdeithasu a'i hen 
gyfeillio0n mewn amryw leoedd, heblaw y rhai 
hyn. Ar ol cystudd trwm, hunodd yn yr angeu 
mewn tangnefedd, Mai 12, 1890, yn Cincinnati, yn 
mysg ei phedwar mab,a llu o gyfeillion galarus. 


Cymerwyd ei rhan farwol ìi orphwys wrth ochr 


ei hoff gydymaith yn Woodlawn (Oemetery, Eîrog 
Newydd. 


Gwasanaethwyd yn yr angladd, yn Cincinnati, 
gan y Parch. 8. S. Cryor, bugail Eglwys Trydedd 
y Presbyteriaid, yn yr hon yr oedd Richard Pow- 
ell yn henadur, a chan y Parch. Jeffreys J. Hop- 
kins, o Norwood, O.; ac yn yr angladd yn Efrog 
Newydd, yn Nghapel 19th St., gan y Parch. J. El- 
wy Lloyd, Brooklyn, N Y. 


Athens, O. WILLIAM A. POWELL. 





